Afareus (Messénia)
Afareus (starogr. Ἀφαρεύς – Afareus, latinsky Aphareus) bol v gréckej mytológii messénský kráľ, syn spartského kráľa Periéra a jeho manželky Gorgofony.
Mal dvoch synov, siláka Ida a ostrozrakého Lynkea. V gréckych mýtoch sa však aj uvádza, že otcom Ida bol boh morí Poseidón, ktorý mu dokonca požičal okrídlený voz, keď sa Idas uchádzal o ruku Marpéssy, dcéry kráľa Euéna.
Idas a Lynkeus boli bratrancami Dioskurov, hrdinov Kastora a Polydeuka. Aj keď z počiatku vládla medzi nimi rivalita, neskôr spoločne vykonali mnoho hrdinských činov, medzi inými lov na kalydónského kanca a zúčastnili sa spolu aj výpravy Argonautov pre zlaté rúno.
Nakoniec však spoločne vykonali krádež dobytka v Arkádii a pri delení koristi došlo medzi nimi k prudkému sporu, pri ktorom všetci štyria zahynuli.
ZdrojeUpraviť
- ZAMAROVSKÝ, Vojtech. Bohovia a hrdinovia antických bájí. [s.l.] : Perfekt, 2007. ISBN 80-8046-203-8. (slovenský jazyk)
- Tento článok je čiastočný alebo úplný preklad článku Afareus na českej Wikipédii.